Komission asetus (ETY) N:o 550/81, annettu 25 päivänä helmikuuta 1981, tavaroiden luokittelusta yhteisen tullitariffin alanimikkeeseen 87.07 C I



Virallinen lehti nro L 056 , 03/03/1981 s. 0019 - 0019

Suomenk. erityispainos Alue 2 Nide 3 s. 0073

Espanjank. erityispainos: Luku 02 Nide 7 s. 0241

Ruotsink. erityispainos Alue 2 Nide 3 s. 0073

Portugalink. erityispainos: Luku 02 Nide 7 s. 0241



KOMISSION ASETUS (ETY) N:o 550/81, annettu 25 päivänä helmikuuta 1981, tavaroiden luokittelusta yhteisen tullitariffin alanimikkeeseen 87.07 C I EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi tarvitaan säännös sovellettavaksi luokiteltaessa tariffiin maastokelpoisia haarukkatrukkeja, toisin sanoen ajoneuvoja, jotka on suunniteltu suorittamaan samoja nosto- ja kuljetustöitä kuin muutkin haarukkatrukit, mutta joiden rakenne on tukevampi, maavara korkeampi ja maastorenkaiden rengasväli suurempi niin, että ne voivat kulkea pehmeällä maaperällä, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3324/80(4), liitteenä olevan yhteisen tullitariffin nimikkeeseen 84.22 kuuluvat nosto-, lastaus-, purkaus- ja käsittelykoneet sekä -laitteet ja nimikkeeseen 87.07 kuuluvat tehtaissa, varastoissa, satama-alueilla ja lentokentillä tavaran kuljetukseen lyhyitä matkoja tai tavaran käsittelyyn käytettävät trukit, nämä nimikkeet voidaan ottaa huomioon maastokelpoisten haarukkatrukkien luokittelussa; yhteisen tullitariffin nimikkeen 84.22 sisältävään XVI jaksoon eivät kuitenkaan kuulu nimikkeen 87.07 sisältävään XVII jaksoon kuuluvat ajoneuvot, maastokelpoiset haarukkatrukit ovat satamissa ja lentokentillä käytettävien itseliikkuvien trukkien tyyppisiä, vaikka niitä voidaan käyttää pehmeällä maaperällä; näin ollen nämä trukit on luokiteltava nimikkeeseen 87.07, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Maastokelpoiset haarukkatrukit, toisin sanoen ajoneuvot, jotka on suunniteltu suorittamaan samoja nosto- ja kuljetustöitä kuin muut haarukkatrukit, mutta joiden rakenne on tukevampi, maavara korkeampi ja maastorenkaiden rengasväli suurempi niin, että ne voivat kulkea pehmeällä maaperällä, on luokiteltava yhteisen tullitariffin alanimikkeeseen 87.07 Itseliikkuvat trukit, jollaisia käytetään tehtaissa, varastoissa, satama-alueilla ja lentokentillä tavaran kuljetukseen lyhyitä matkoja (esimerkiksi lavatrukit, haarukkatrukit, haaratrukit); traktorit, jollaisia käytetään rautatieasemilla; edellä mainittujen ajoneuvojen osat: C. muut trukit: I. joissa on omalla lastauslaitteella toimiva nostojärjestelmä. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1981. Komission puolesta Karl-Heinz NARJES Komission jäsen (1) EYVL N:o L 14, 21.1.1969, s. 1 (2) EYVL N:o L 40, 11.2.1977, s. 1 (3) EYVL N:o L 172, 22.7.1968, s. 1 (4) EYVL N:o L 349, 23.12.1980, s. 8